laion/Wikipedia-Exotic huggingface dataset:
საიდუმლო სერობა (რელიგიური რიტუალი)

საიდუმლო სერობა — უდიდესი ქრისტიანული დღესასწაული, რომელიც აღინიშნება „ვნების კვირის“ ხუთშაბათს. ის მოძრავი დღესასწაულია. ახალი აღთქმის თანახმად, ამ დღეს უფალმა იესო ქრისტემ დააწესა წმინდა ზიარების საიდუმლო. ეკლესიური სწავლებით, დიდ ხუთშაბათს ყველა მორწმუნე უნდა ცდილობდეს ეზიაროს მაცხოვრის წმიდა ხორცსა და სისხლს, რათა მარადიული ცხოვრება დაიმკვიდროს ცათა სასუფეველში, როგორც ამას თვით უფალი გვამცნებს: “და რომელი ჭამდეს ხორცსა ჩემსა და სუმიდეს სისხლსა ჩემსა, იგი ჩემთანა დადგრომილ არს, და მე მის თანა”. წმიდა მამათა სწავლებით, პირველ ლიტურგიაზე ზეციური ნათლით განათებულმა ღმერთკაცმა, იესო ქრისტემ აიღო მის წინ მდებარე პური, აკურთხა იგი, გადატეხა ნაწილებად, მოწაფეთა რიცხვის მიხედვით, და დაურიგა მათ; “და ვითარცა ჭამდეს იგინი, მოიღო იესო პური, ბერძნულად – “არტოსი”, ქება აღავლინა თავისი ზეციური მამისადმი, ჰმადლობდა და განტეხა და მისცა მოწაფეთა თვისთა და ჰრქუა მათ: “მიიღეთ და ჭამეთ, ესე არს ხორცი ჩემი თქუენთვის მიცემული; ამას ჰყოფდით მოსახსენებლად ჩემდა” (ლკ. 22,19). მერე უფალმა აიღო სასმისი ღვინით, გააზავა იგი წყლით, აკურთხა ისევე, როგორც პური, ახალი, განსაკუთრებული კურთხევით “და მოიღო სასუმელი, და ჰმადლობდა და მისცა მათ და თქუა: სუთ ამისგან ყოველთა. ესე არს სისხლი ჩემი, არა სახე, არა გახსენება სისხლისა, არამედ ჭეშმარიტი და ნამდვილი ჩემი სისხლი ახლისა აღთქმისაი მრავალთათვის. ყველასათვის, ვინც კი ისურვებს შეუდგეს ცხონების საქმეს, დათხეული მისატევებლად ცოდვათა.” ასე დაწესდა საიდუმლო სერობაზე პირველი ლიტურგია იესო ქრისტესი. საიდუმლო სერობის სცენამ ასახვა ჰპოვა მხატვრობაში. მსოფლიო ხელოვნების უდიდესი ქმნილებაა ლეონარდო და ვინჩის ფრესკა – “საიდუმლო სერობა”, რომელიც ასახავს ქრისტესა და მოციქულების უკანასკნელ ვახშამს, შექმნილია 1495—1498 წწ.-ში დელლა-გრაციეს (მილანი) მონასტრის ერთ-ერთ კედელზე. დიდი მონდომებით შეასრულა ტინტორეტომ (იაკოპო რობუსტი) “საიდუმლო სერობა”, ქალაქ ლუკას საკათედრო ტაძრისთვის (1592წ.). სურათში გადაშლილია ცეცხლოვანი სივრცე, რომელიც დიდი ექსპრესიით გვიჩვენებს იესოს უკანასკნელ ვახშამს თავის მოწაფეებთან. საიდუმლო სერობა (ლეონარდო და ვინჩი) ტინტორეტო ახალი აღთქმა საიდუმლო სერობა საიდუმლო სერობა. წმიდა ზიარების საიდუმლოს დაწესება "საიდუმლო სერობის საიდუმლო" საიდუმლო სერობა საიდუმლო სერობა საიდუმლო სერობა საიდუმლო სერობა ლეონარდო და ვინჩი – საიდუმლო სერობა
შუაატლანტიკური ქედი

შუაატლანტიკური ქედი — ატლანტის ოკიანის ფსკერის უდიდესი მთის სისტემა, შუაოკეანური ქედების სისტემის ერთ-ერთი ნაწილი. მისი სიგრძე 18 000 კმ-ზე მეტია. ქედის ცალკეული მონაკვეთებია: კნიპოვიჩის ქედი (ჩ. გ. 81°-იდან 73°-მდე, ნორვეგია-გრენლანდიის აუზი) მონის ქედი (სამხრეთით) ისლანდია-იან-მაიენის ქედი რეკიანესის ქედი (ისლანდიის სამხრეთით, ჩ. გ. 52°-მდე) ჩრდილოატლანტიკური ქედი სამხრეთატლანტიკური ქედი შუაატლანტიკური ქედი განივი რღვევებით დაყოფილია ცალკეულ სეგმენტებად, რომლებიც ჰორიზონტალური მიმართულებით ერთმანეთის მიმართ გადაადგილებულია 300–600 კმ-ით. შუაატლანტიკური ქედი აგებულია იურულ-ოლიგოცენური ამფიბოლიტები და ოფიოლითებით და ოლიგოცენ-ანთროპოგენური კარბონატული დანალექი ქანების შუაშრეებიანი ტოლეიტური ბაზალტებით. სამხრეთ ნახევარსფეროში შუაატლანტიკური ქედის კალთებზე აღმართულია წყალქვეშა ვულკანები. მათი ზოგიერთი მწვერვალი წარმოადგენს კუნძულს (ამაღლების, წმინდა ელენესი და სხვა კუნძულები). ტრისტან-და-კუნიას კუნძულების ჯგუფში არის მოქმედი ვულკანი. სამხრეთ ნახევარსფერში შუაატლანტიკური ქედის აღმოსავლეთის გაგრძელებაა აფრიკა-ანტარქტიკის ქედი. ქართული საბჭოთა ენციკლოპედია, ტ. 11, თბ., 1987. — გვ. 49. Evans, Rachel. "Plumbing Depths to Reach New Heights: Marie Tharp Explains Marine Geological Maps." The Library of Congress Information Bulletin. November 2002 (ინგლისური) MAR-ECO, a Census of Marine Life project on life along the Mid-Atlantic Ridge დაარქივებული 2015-04-02 საიტზე Wayback Machine. (ინგლისური) Plattentektonik am Beispiel Island დაარქივებული 2016-03-04 საიტზე Wayback Machine. (გერმანული) Drilling the Mid-Atlantic Ridge: RRS James Cook cruise JC007 დაარქივებული 2016-03-04 საიტზე Wayback Machine. – Forschungsreise zu einer Lücke in der Erdkruste im Bereich Fifteen-Twenty Fracture Zone (FTFZ) (გერმანული)
ბუზმიჰრ პიტიახში

ბუზმიჰრ პიტიახში, ქართლის (იბერიის) სამეფოს პოლიტიკური მოღვაწე III საუკუნეში. მოხსენიებულია არამეულ (არმაზულ) წარწერაში, რომელიც სოფელ ბორში ნაპოვნ ვერცხლის თასზეა ამოკაწრული. წარწერა იკითხება: „ბუზმიჰრ, კეთილი პიტიახში, სული მარადი“. ფიქრობენ, რომ ბუზმიჰრ პიტიახში იბერიის მეფის მონაპირე პიტიახში (ერისთავი) იყო ლიხთ-იმერეთში. ბოგვერაძე ა., ქართული საბჭოთა ენციკლოპედია, ტ. 2, თბ., 1977. — გვ. 555.
სანრემოს მუსიკალური ფესტივალი 1951

სანრემოს მუსიკალური ფესტივალი 1951 — სანრემოს იტალიური მუსიკის რიგით პირველი ფესტივალი, რომელიც გაიმართა 1951 წლის 29-31 იანვარს სან-რემოში. ფესტივალს უძღვებოდა ფილოგამო ნუნზიო. ფესტივალის ფინალისტები იყვნენ (ნილა პიზი (Nilla Pizzi), აქილე თოლიანი (Achille Togliani) და დუო ფაზანო (Duo Fasano). ფესტივალის გამარჯვებული გახდა ნილა პიზი სიმღერისთვის — „მადლობა ყვავილებისათვის“ (იტალ. «Grazie dei fiori»). RAI სან-რემოს სამორინე NILLA PIZZI - Grazie dei fiori (1951) YouTube-ზე ოფიციალური საიტი
ბუზმორიელები

ბუზმორიელები (ლათ. Mecoptera), მწერების რიგი. სხეულის სიგრძე 30 მმ აღწევს. მამლის მუცელი ბოლოვდება მარწუხებით, რითაც მორიელის მუცელს მიემსგავსება (აქედანაა სახელწოდებაც). ბუზმორიელების 7 ოჯახი 300-მდე სახეობას აერთიანებს. გავრცელებულია ყველგან, უკიდურესი ჩრდილოეთის გარდა. საქართველოში 7-მდე სახეობაა. ბუზმორიელების უმრავლესობა იკვებება მცენარეული და ცხოველური ლპობადი ნარჩენებით, ზოგი კი მწერებით. ბუზმორიელები სრული გარდაქმნის უნარის მქონე მწერების უძველესი რიგია (ცნობილია კარბონული პერიოდიდან). ქართული საბჭოთა ენციკლოპედია, ტ. 2, თბ., 1977. — გვ. 555.
საშა გრეი

საშა გრეი (ინგლ. Sasha Grey; მარინა ენ ჰენცისი; დ. 14 მარტი, 1988) — ამერიკელი მსახიობი, მოდელი, ავტორი, მუსიკოსი და ყოფილი პორნოვარსკვლავი. იგი გაეცნო მსოფლიოს როგორც ჰარდკორდ პორნოში მონაწილე ახალგაზრდა. საშა ასევე გამოჩნდა ფილმებში, ვიდეოებსა და რეკლამებში. მან არაერთი ჯილდოს მოგება მოასწრო მისი პორნოვარსკვლავობის პერიოდში, 2007 წლიდან 2010-მდე. მოგებული აქვს 10 ჯილდო. ოფიციალური საიტი Sasha Grey კინოფილმების ინტერნეტ-მონაცემთა ბაზაში
სტემფორდ ბრიჯი

სტემფორდ ბრიჯი (ინგლ. Stamford Bridge) — საფეხბურთო სტადიონი, რომელიც მდებარეობს ფულემში (ლონდონი). ეს არის ჩელსის საშინაო სტადიონი. ამ სტადიონზე ეტევა 41,798 ადამიანი, მე-8 ყველაზე დიდი სტადიონი პრემიერლიგაში, მაგრამ აპირებენ მისი ტევადობის გაზრდას 60,000-მდე. ↑ CLUB INFORMATION chelseafc.com
ბრანისლავ ივანოვიჩი

ბრანისლავ ივანოვიჩი (დ. 22 თებერვალი, 1984) — სერბი ფეხბურთელი, რომელიც თამაშობს ინგლისურ გუნდ ჩელსიში და სერბეთის ეროვნულ საფეხბურთო ნაკრებში, რომელსაც იგი კაპიტნობს. იგი არის უნივერსალური მცველი, რომელიც ძირითადად მარჯვენა მცველად თამაშობს. მან კარიერა დაიწყო მისი მშობლიურ ქალაქის გუნდ სკრემში, საიდანაც უკვე ოფკ ბეოგრადში გადავიდა. იქ მან გაატარა 2 წელი და შემდეგ შედგა მისი ტრანსფერი ლოკომოტივში, სადაც მან მოიგო რუსეთის თასი 2007 წელს. 2008 წლის იანვარში, იგი ლონდონურ კლუბმა ჩელსიმ £9 მილიონად შეიძინა. იგი გუნდის ძირითად ფეხბურთელად ჩამოყალიბდა და არაერთი თასი მოიგო. მათ შორის უეფა-ს ჩემპიონთა ლიგა 2012 წელს, ინგლისის პრემიერლიგა 2010 და 2015 წლებში და სხვა მრავალი ტურნირი. ასევე იგი 2ჯერ დაასახელეს პრემიერ ლიგის წლის საუკეთესო გუნდში, ჩემპიონთა ლიგის წლის საუკეთესო გუნდში და ევროპა ლიგის ფინალის საუკეთესო მოთამაშედ. ვიკისაწყობში არის გვერდი თემაზე: ბრანისლავ ივანოვიჩი Branislav Ivanović — სტატისტიკა საიტზე Soccerbase.com (ინგლისური) Branislav Ivanović national team profile at Reprezentacija.rs
მსოფლიო საფეხბურთო ჩემპიონატი 2002: ჯგუფი C

მსოფლიო საფეხბურთო ჩემპიონატი 2002: ჯგუფი C — მუნდიალი 2002-ის ერთ-ერთი ჯგუფი. მატჩები გაიმართა 3-დან 13 ივნისამდე. ბრაზილიამ მოიგო ყველა მატჩი, ჩინეთმა კი ყველა წააგო. კოსტა-რიკას სუსტი დაცვის და ბევრი გოლის გაშვების გამო მეორე ადგილისთვის ბრძოლაში უპირატესობა თურქეთს მიენიჭა გოლების საუკეთესო სხვაობით. შედეგები
Staropramen

ლუდსახარში სტაროპრამენი — რიგით მეორე ყველაზე დიდი ლუდსახარში ჩეხეთის რესპუბლიკაში. ლუდსახარში მდებარეობს სმიხოვის რაიონში (პრაღა). დაარსებულია 1869 წელს, სტაროპრამენი ითარგმნება როგორ „ძველი წყარო“, ბრენდი დარეგისტრირდა 1911 წელს. სტაროპრამენის მფლობელია Molson Coors და პროდუქტი 37 ქვეყნის ბაზარზე ექსპორტირდება, ძირითადად ევროპისა და ჩრდილოეთ ამერიკის. ლუდსახარში სტაროპრამენის ისტორია იწყება 1869 წლიდან, როდესაც კომპანია „Joint Stock Brewery in Smíchov“ თავისი წილები გაყიდა. ლუდსახარშის მშენებლობა დასრულდა და პირველი ლუდი 1871 წელს მოიხარშა. პირველი მსოფლიო ომის შემდეგ სტაროპრამენმა პოპულარობა შეიძინა და უწყვეტად ვითარდებოდა, უკევ 1930-იან წლებში სტაროპრამენი უდიდესი ლუდსახარში იყო ჩეხოსლოვაკიაში. მეორე მსოფლიო ომის შემდეგ, სოციალიზმის დამყარებასთან ერთად ყველა ჩეხოსლოვაკური ლუდსახარში სახელმწიფოს დაქვემდებარებაში გადავიდა, მათ შორის სტაროპრამენიც. სოციალიზმის დამთავრებასთან ერთად 1989 წელს, სტაროპრამენი გახდა პრაღის ლუდსხარშთა ჯგუფის ნაწილი, რომელიც 1996 წელს გადავიდა Bass company-ს მფლობელობაში, ამავდროულად სტაროპრამენი განაგრძობდა გაზრდას და დღეს ის ჩეხეთის ლუდის ბაზრის 15.3% ფლობს. 2009 წლის ოქტომბერში სტაროპრამენი გახდა StarBev-ის ნაწილი, ხოლო 2012 წლის აპრილში მისი მფლობელი გახდა Molson Coors. ვიკისაწყობში არის გვერდი თემაზე: Staropramen ჩეხური საიტი საერთაშორისო საიტი
მოლდოვიცის მონასტერი

მოლდოვიცის ეკლესია (რუმ. Mânăstirea Moldovița) — ადგილობრივი მართლმადედებელი ეკლესიის ტაძარი რუმინეთში, სუჩავის ჟუდეცის ჩრდილოეთ მოლდოვის რეგიონში. მონასტერი აგებულია 1532 წელს შტეფან III დიდის უკანონო შვილის, პეტრე IV რარეშის მიერ. იგი დაარსდა როგორც მუსულმანური ოსმალეთის დაპყრობების საწინააღმდეგო დამცავი ბარიერი. შტეფან III დიდი ქვეყანას მართავდა 1457-1504 წლებში, მან 36 ბრძოლა გამართა ოსმალო დამპყრობლების წინაშე, აქედან მოიგო 34. იგი საკმაოდ რელიგიური იყო და ყოველი მოგებული ბრძოლის შემდეგ აგებდა ტაძრებს. მისი უკანონო შვილი პეტრე IV რარეში ქვეყანას მართავდა 1527-1538 და 1541-1546, მან დაიწყო ახალი ეკლესიების მშებნებლობა ბუკოვინაში. მან მხატვრებს დაავალა მოეხატათ ეკლესიის როგორც ინტერიერი ასევე ექსტერიერი წმინდანთა და წინასწარმეტყველთა ფრესკებით და იესოს ცხოვრებისეული სცენებით. საუკეთესო ნიმუშებია შემორჩენილი სუჩევიცაში, მოლდოვიცაში, ვორონეცში, ჰუმორში, სუჩავაში, პეტრეუცში, არბორსა და პრობოტაში. ამ მონატრებიდან რვა, მათ შორის მოლდოვიცის ეკლესია 1993 წლიდან შეტანილია იუნესკოს მოსფლიო მემკვიდრეობის ძეგლების სიაში მოლდოვის მოხატული ეკლესიების სახელწოდებით. მოლდოვიცის მონასტრის ფრესკები შესრულებულია 1537 წელს თომა სუჩეველის მიერ. მონასტერი გამოსახულია 1968 წელს გამოსულ რუმინულ საფოსტო მარკაზე. ვიკისაწყობში არის გვერდი თემაზე: მოლდოვიცის მონასტერი Photos from Romania : Moldovita Monastery http://www.users.cloud9.net/~romania/Churches/moldovita_pictures.htm დაარქივებული 2012-02-29 საიტზე Wayback Machine. Church of Romania on Orthodoxwiki http://www.ici.ro/romania/en/turism/m_moldovita.html დაარქივებული 2007-11-06 საიტზე Wayback Machine. http://www.manastiri-bucovina.go.ro/moldovita-eng.htm დაარქივებული 2006-08-27 საიტზე Wayback Machine. http://www.flyingmonk.com/Countries/Bucovina/index.html დაარქივებული 2011-07-11 საიტზე Wayback Machine. http://www.romanianmonasteries.org/images/moldovita/moldovita.html დაარქივებული 2007-02-03 საიტზე Wayback Machine. Moldoviţa Monastery დაარქივებული 2012-02-16 საიტზე Wayback Machine.
ვილიან ბორჟეს და სილვა

ვილიან ბორჟეს და სილვა (პორტ. Willian Borges da Silva; დ. 9 აგვისტო, 1988) — ბრაზილიელი ფეხბურთელი, ფეხბურთის გულშემატკივრებში უფრო ცნობილია როგორც ვილიანი. „კორინთიანსისა“ და ბრაზილიის ნაკრების შემტევი ნახევარმცველი. მან თავისი კარიერა დაიწყო „კორინთიანსში“, საიდანაც 2007 წელს გადავიდა დონეცკის „შახტარში“ €14 მილიონად. მან დონეცკში 4-ჯერ მოახერხა უკრაინის პრემიერლიგის მოგება, 3-ჯერ უკრაინის თასის, 3-ჯერ უკრაინის სუპერთასის და 2008-2009 წლებში ევროპა ლიგის, სანამ ის 2013 წელს ჯერ „ანჟიში“, შემდეგ კი „ჩელსიში“ გადავიდოდა £32 მილიონად. ლონდონში მან თავის მეორე სეზონში ინგლისის პრემიერლიგა და ინგლისის ლიგის თასი მოიგო. ვილიანის დებიუტი ნაკრებში 2011 წელს შედგა. მან ასევე წარადგინა თავისი ნაკრები 2014 წლის მსოფლიო ჩემპიონატზე. ვიკისაწყობში არის გვერდი თემაზე: ვილიან ბორჟეს და სილვა ოფიციალური საიტი დაარქივებული 2012-10-31 საიტზე Wayback Machine. Profile on Shakhtar official website Willan at Sambafoot
ოსკარი (ფეხბურთელი)

ოსკარ დოს სანტოს ემბოაბა ჟუნიორი (პორტ. Oscar dos Santos Emboaba Júnior; დ. 9 სექტემბერი , 1991) — ბრაზილიელი ფეხბურთელი, შემტევი ნახევარმცველი. ფეხბურთის გულშემატკივრებში უფრო ცნობილია როგორც ოსკარი. იცავს ჩინეთის სუპერლიგის საფეხბურთო კლუბ „შანხაი სიპგის“ ღირსებას. ოსკარმა თავისი კარიერა დაიწყო „სან-პაულუში“ და 2010 წელს გადავიდა „ინტერნასიონალში“. მან „ინტერნასიონალში“ 70 თამაში ჩაატარა და 19 გოლის გატანა მოასწრო. მისი კარგი თამაში ნაკრებსა და გუნდში აისახა იმით, რომ 2012 წელს იგი £19.35 მილიონად გადავიდა ლონდონის „ჩელსიში“. გუნდთან ერთად 2013 წელს უეფა-ს ევროპის ლიგა, ხოლო 2015 წელს, ინგლისის პრემიერლიგა და ინგლისის ლიგის თასი მოიგო. ვიკისაწყობში არის გვერდი თემაზე: ოსკარი (ფეხბურთელი) Profile on Chelseafc.com Oscar — ფიფას ჩანაწერი[დაარქივებული]
ბელარუსის დემოგრაფია

2009 წლის მონაცემებით ბელარუსის მოსახლეობა შეადგენს 9 503 807 ადამიანს. აქედან ეთნიკურად ბელარუსი — 83.7%, რუსი — 8.3%, პოლონელი — 3.1%, უკრაინელი — 1.7% და სხვა — 3.2%. ერთ კვადრატულ კილომეტრზე საშუალოდ 50 ადამიანი ცხოვრობს. მოსახლეობის 70% ქალაქში მაცხოვრებელია. ბელარუსის უდიდესი ქალაქი და ამავდროულად დედაქალაქი არის მინსკი, სადაც 2015 წლის მონაცემებით 1 937 900 ადამიანი ცხოვრობს. სიდიდით მეორე ქალაქი არის გომელი (526 873 მაცხოვრებელი), ხოლო მესამე კი — მოგილევი (374 644). ბელარუსის სხვა დიდი ქალაქებია: ვიტებსკი (366 299), გროდნო (356 557), ბრესტი (330 934) და ა.შ. როგორც ევროპული სახელმწიფოების უმრავლესობა, ბელარუსიც გამოირჩევა მოსახლეობის რაოდენობის შემცირების კუთხით. ასევე შეინიშნება საშუალო ასაკის ზრდის ტენდენციაც. კერძოდ, დღეის მონაცემებით მოსახლეობის საშუალო ასაკი 37 წელია და თუ ზრდა მსგავსი ტემპებით გაგრძელდა 2050 წლისთვის აღნიშნული მონაცემი 55-დან 65 წლამდე ავა. ეს ყველაფერი გამოიწვია ახალგაზრდა მოსახლეობის ქვეყნიდან გადინებამ. ბელარუსში სიცოცხლის საშუალო ხანგრძლივობა არის 68.9 წელი (63 მამაკაცებისთვის და 74.9 ქალებისთვის). ბელარუსს აქვს ორი სახელმწიფო ენა — რუსული და ბელარუსული. რუსულად საუბრობს მოსახლეობის უმრავლესობა — 72%, ხოლო ბელარუსულად კი — მხოლოდ 11.9%. ბელარუსის ეროვნული სტატისტიკური კომიტეტი
LEGO Batman: The Videogame

LEGO Batman: The Video Game — მოქმედებითი ჟანრის თამაში, რომელიც შეიმუშავა TT Games-მა და გამოსცა Warner Bros.-მა. იგი გამოვიდა 2008 წელს შემდეგი პლატფორმებისათვის: Microsoft Windows, Mac OS X, Nintendo DS, Wii, PlayStation 2, PlayStation 3, PlayStation Portable, Xbox 360. ის პირველია LEGO Batman-ის სერიაში . თამაშის გმირები შეირჩა კომიქსების გმირების მიხედვით. LEGO Batman: The Videogame. ign.com
გრეგორი ვან დერ ვილი

გრეგორი კარტლი ვან დერ ვილი (დ. 3 თებერვალი, 1988, ამსტერდამი, ნიდერლანდები) — ნიდერლანდელი ფეხბურთელი, რომელიც თამაშობს მარჯვენა მცველის პოზიციაზე. ვან დერ ვილი არის „აიაქსის“ ახალგაზრდული აკადემიის აღზრდილი. 2007 წელს გადავიდა „აიაქსის“ პირველ გუნდში და 4 წლის მანძილზე ნიდერლანდების ეროვნულ ჩემპიონატში ჩაატარა 130 შეხვედრა და გაიტანა 12 გოლი. 2012 წელს გადავიდა ფრანგულ „პარი სენ-ჟერმენში“ 6 მილიონი ევროს სანაცვლოდ. ეროვნულ ნაკრებში ვან დერ ვილის დებიუტი შედგა 2009 წლის 11 თებერვალს, ტუნისის წინააღმდეგ. მონაწილეობა აქვს მიღებული 2010 წლის მსოფლიოს ჩემპიონატის ფინალში ესპანეთის წინააღმდეგ. ერედივიზია (2): 2010-2011, 2011-2012 ნიდერლანდების თასი (2): 2006-2007, 2009-2010 იოჰან კრუიფის თასი (1): 2007 ლიგა 1 (3): 2012-2013, 2013-2014, 2014-2015, 2015-2016 საფრანგეთის საფეხბურთო თასი (2): 2014-2015, 2015-2016 საფრანგეთის სუპერთასი (3): 2013, 2014, 2015 საფრანგეთის ლიგის თასი (2): 2013-2014, 2014-2015, 2015-2016 კანადის ჩემპიონშიპი: 2018 კონკაკაფის ჩემპიონთა ლიგა: მეორე ადგილი, 2018 მსოფლიო ჩემპიონატი: მეორე ადგილი (1): 2010 ნიდერლანდების წლის საუკეთესო ახალგაზრდა ფეხბურთელი (1): 2009-2010 აიაქსის წლის ტალანტი (1): 2008-2009 შეგიძლიათ იხილოთ მედიაფაილები თემაზე „გრეგორი ვან დერ ვილი“ ვიკისაწყობში. გრეგორი ვან დერ ვილი — ფიფას ჩანაწერი[დაარქივებული] Holland U21 stats დაარქივებული 2014-04-07 საიტზე Wayback Machine. at OnsOranje ↑ FIFA World Cup South Africa 2010 – List of Players (PDF). Fédération Internationale de Football Association (FIFA). დაარქივებულია ორიგინალიდან — 2010-06-16. ციტირების თარიღი: 8 ივნისი, 2013. ↑ Gregory van der Wiel. ციტირების თარიღი: 8 იანვარი, 2018.
ველკა-ლიტვოროვა-ვეჟა

ველკა-ლიტვოროვა-ვეჟა (სლოვაკ. Veľká Litvorová veža) — მწვერვალი სლოვაკეთში. მდებარეობს მაღალ ტატრებში, მწვერვალ ზადნი-გერლახის ჩრდილოეთით. სიმაღლე 2581 მ. პირველად ავიდნენ 1905 წლის 5 აგვისტოს. ველკა-ლიტვოროვა-ვეჟა
მალი-პიშნი-შტიტი

მალი-პიშნი-შტიტი (სლოვაკ. Malý Pyšný štít) — მწვერვალი სლოვაკეთში. ადმინისტრაციულად მოქცეულია პრეშოვის მხარის ტერიტორიაზე. მდებარეობს მაღალ ტატრებში. სიმაღლე 2590 მ. პირველად ავიდნენ 1901 წლის 17 ივლისს. მალი-პიშნი-შტიტი
ლავინოვა-ვეჟა

ლავინოვა-ვეჟა, გერლახოვსკა-კოპა (სლოვაკ. Lavínová veža) — მწვერვალი სლოვაკეთში. ადმინისტრაციულად მოქცეულია პრეშოვის მხარის ტერიტორიაზე. მდებარეობს მაღალ ტატრებში. სიმაღლე 2600 მ. პირველად ავიდნენ 1904 წელს. ლავინოვა-ვეჟა
კოტლოვი-შტიტი

კოტლოვი-შტიტი (სლოვაკ. Kotlový štít) — მწვერვალი სლოვაკეთში. ადმინისტრაციულად მოქცეულია პრეშოვის მხარის ტერიტორიაზე. მდებარეობს მაღალ ტატრებში. სიმაღლე 2601,1 მ. პირველად ავიდნენ 1834 წელს. კოტლოვი-შტიტი
სტრაპატა-ვეჟა

სტრაპატა-ვეჟა (სლოვაკ. Strapatá veža) — მწვერვალი სლოვაკეთში. ადმინისტრაციულად მოქცეულია პრეშოვის მხარის ტერიტორიაზე. მდებარეობს მაღალ ტატრებში. სიმაღლე 2565 მ. პირველად ავიდნენ 1904 წლის 14 ივლისს. სტრაპატა-ვეჟა
ვისოკა (მთა)

ვისოკა (სლოვაკ. Vysoká) — მწვერვალი სლოვაკეთში. ადმინისტრაციულად მოქცეულია პრეშოვის მხარის ტერიტორიაზე. მდებარეობს მაღალ ტატრებში. სიმაღლე 2547,2 მ. პირველად ავიდნენ 1874 წელს. ვისოკა
დარა (მთა)

დარა (რუმ. Dara) — მთა რუმინეთში, კარპატებში. ადმინისტრაციულად მოქცეულია სიბიუს ჟუდეცის ტერიტორიაზე. მდებარეობს ცენტრალურ რუმინეთში, სამხრეთ კარპატებში, ფეგერაშის მასივზე. სიმაღლე 2501 მ. დარა სიმაღლით რუმინეთის მთებს შორის მე-14 ადგილზეა. ფეგერაშის მასივი
წელუბანი

წელუბანი — მთა საქართველოში, ქვემო ქართლის მხარის გარდაბნის მუნიციპალიტეტისა და თბილისის აღმოსავლეთ ადმინისტრაციულ საზღვარზე. მდებარეობს ივრის ზეგნის ჩრდილო-დასავლეთ ნაწილში, დაბა დიდი ლილოს ჩრდილოეთით. სიმაღლე ზღვის დონიდან 998 მ. აგებულია ოლიგოცენ-ქვედამიოცენური თაბაშირიანი თიხებითა და ქვიშაქვებით. აქვს დამრეცი კალთები, შემოსილია მეორეული ტყე-ბუჩქნარითა და სტეპის ბალახეულით. ↑ უნივერსალური ენციკლოპედიური ლექსიკონი ↑ ენციკლოპედია „თბილისი“, თბილისი, 2002, გვ. 960.
ქილიჩ-არსლან I

ქილიჩ-არსლან I (სპარს. قلج ارسلان; ოსმ. قلج أرسلان; თურქ. Kılıç Arslan; დ. 1079 — გ. 1107, მოსული) — სულეიმან იბნ ქუთულმიშის შვილი, რუმის სულთანი 1092-1107 წლებში, გარდაცვალებამდე. ქილიჩ-არსლან I რუმის სასულთნოს პირველი ჯვაროსნული ლაშქრობის პერიოდში მართავდა, რის გამოც თავდასხმის წინაშე აღმოჩნდა. სელჩუკთა სახელმწიფოს მმართველის, მელიქ-შაჰის გარდაცვალების შემდეგ, მან სასულთნო აღადგინა და 1101 წლის ჯვაროსნულ ლაშქრობაში სამჯერ დაამარცხა ჯვაროსნები. 1086 წელს, სულეიმან იბნ ქუთულმიშის გარდაცვალების შემდეგ, ქილიჩ-არსლან I მელიქ-შაჰმა ტყვედ წაიყვანა, მაგრამ 1092 წელს, მისი გარდაცვალების შემდეგ იგი გაათავისუფლეს. გათავისუფლების შემდეგ, იგი თურქული ტომის „ოღუზ-ივას“ არმიის მსვლელობას ხელმძღვანელობდა, მოგვიანებით კი მან საკუთარი დედაქალაქი ნიკეაში ჩამოაყალიბა, სადაც მელიქ-შაჰის მიერ დანიშნული მმართველი ჩაანაცვლა. მელიქ-შაჰის გარდაცვალების შემდეგ, ინდივიდუალურმა ტომებმა ერთმანეთთან ბრძოლა დაიწყეს, დაპირისპირების მიზეზი კი ის იყო, რომ თითოეულ მათგანს დამოუკიდებელი სახელმწიფოს შექმნის მიზანი ამოძრავებდა. ალექსი კომნენოსის ბიზანტიურმა ინტრიგებმა კიდევ უფრო გაართულა სიტუაცია: ქილიჩ-არსლან I-მა ცოლად შეირთო სელჩუკთა დინასტიის სამხედრო მმართველ ჩაკას ასული, იმ მიზნით, რომ ჩაკა თავის მოკავშირედ გაეხადა ბიზანტიის წინააღმდეგ. 1094 წელს, სულთანმა ალექსი I კომნენოსისგან წერილი მიიღო, სადაც იგი მიუთითებდა იმაზე, რომ ჩაკა მის წინააღმდეგ მოქმედებდა. ამის შემდეგ, ქილიჩ-არსლან I არმიასთან ერთად სმირნაში, ჩაკას დედაქალაქში გაემართა. სმირნაში ჩასვლისთანავე, სულთანმა საკუთარი სიმამრი ნადიმზე მიიწვია, სადაც იგი ნასვამ მდგომარეობაში მყოფი მოკლა. 1097 წელს, ჯვაროსნებმა, პეტრე მეუდაბნოეს და ვალტერ გოლიაკის მეთაურობით რუმის სასულთნოს წინააღმდეგ შეტევები წამოიწყეს, მაგრამ ქილიჩ-არსლან I-მა ისინი სასტიკად დაამარცხა. მოგვიანებით, გოდფრუა ბუიონელის არმიამ სასულთნოს დაპყრობა განიზრახა და მის წინააღმდეგ ბრძოლა დაიწყო, მაგრამ ამჯერად სულთანი ვერაფერს გახდა და დამარცხდა. ქილიჩ-არსლან I-ის დედაქალაქი ნიკეა ჯვაროსნებმა აიღეს. ანტიოქიის სისხლიან ბრძოლაში, სულთანი მამაცურად იბრძოდა, მაგრამ ბრძოლა ქრისტიანების გამარჯვებით დასრულდა. სიცოცხლის უკანასკნელი წლები, ქილიჩ-არსლან I-მა აჯანყებულ ამირებთან ბრძოლაში გაატარა. იგი 1107 წელს, მათ წინააღმდეგ ერთ-ერთი ბრძოლის დროს, ქალაქ მოსულთან, მდინარე ხაბურში დაიხრჩო. ფრანკი და ბიზანტიელი ისტორიკოსები მას სოლიმანად მოიხსენიებენ. Приход франков. Восток-Запад: Великое противостояние. დაარქივებულია ორიგინალიდან — 2010-09-02. ციტირების თარიღი: 29 октября, 2009. "История Дамаска" Ибн аль-Каланиси. Год 490.. Восток-Запад: Великое противостояние. ციტირების თარიღი: 29 октября, 2009. ↑ Outline History of the Islamic World By Masudul Hasan, Abdul Waheed, p.159
ანდოგის სერი

ანდოგის სერი (რუს. Андогская Гряда) — ბორცვიანი მაღლობი რუსეთში, ვოლოგდის ოლქში. მდებარეობს აღმოსავლეთ ევროპის ვაკის ჩრდილოეთით. მდინარეების ანდოგისა და შექსნის აუზების წყალგამყოფი. გადაჭიმულია 100 კილომეტრზე ბელოეს ტბასა და რიბინსკის წყალსაცავს შორის. სიმაღლე 270 მეტრამდე. მორენული ბორცვები მორიგეობენ ბრტყელ დაჭაობებულ ქვაბულებთან, რომლებიც წიწვოვნებით, უმთავრესად, ნაძვის ტყითაა დაფარული. Большая российская энциклопедия, М., научное изд-во «Большая российская энциклопедия», 2005, გვ. 719.
მსოფლიო საფეხბურთო ჩემპიონატი 2006: ჯგუფი F

მსოფლიო საფეხბურთო ჩემპიონატი 2006: ჯგუფი F — მუნდიალი 2006-ის ერთ-ერთი ჯგუფი. მასში გამოდიოდა ტურნირის ერთ-ერთი ფავორიტი ბრაზილიის ნაკრები, რომელმაც მოიგო კიდეც ჯგუფი. ხორვატმა იოსიპ შიმუნიჩმა მიიღო სამი ყვითელი ბარათი. მეორე გაფრთხილებისას მსაჯს, გრეჰემ პოლს, გამორჩა, რომ შიმუნიჩი უკვე გაფრთხილებული ჰყავდა და ის მოედანზე დატოვა. შიმუნიჩი გააძევეს მესამე ყვითელის ბარათის მიღების შემდეგ.
აკონრი

აკონრი (ინგლ. Achonry; ირლ. Achadh Conaire, „კონერის მინდორი“) — სოფელი ირლანდიაში, მდებარეობს სლაიგოს საგრაფოში, კონაქტის პროვინციაში. სლაიგოს საგრაფო ვიკისაწყობში არის გვერდი თემაზე: აკონრი Official Website of Catholic Diocese of Achonry St Crumnathy’s Cathedral, Achonry — photograph at flickr.com
აკლერი

აკლერი (ინგლ. Aclare; ირლ. Áth an Chláir, დაბლობის ფონი) — სოფელი ირლანდიაში, მდებარეობს სლაიგოს საგრაფოში, კონაქტის პროვინციაში. სოფელში მდებარეობს ო'ჰარების საგვარეულო, ნანგრევებად ქცეული ციხესიმაგრე. წმინდა პატრიკის დღეზე აკლერში იმართება ყოველწლიური აღლუმი, რომელიც მთელი საგრაფოს ერთ-ერთი მნიშვნელოვანი ღონისძიებაა. 2002 წლის აღწერით, აკლერის მოსახლეობა 309 ადამიანს შეადგენდა. სლაიგოს საგრაფო
ბალანატრილიკი

ბალანატრილიკი (ინგლ. Ballaghnatrillick ან Ballintrillick; ირლ. Béal Átha an Trí Liag, „სამი ქვის ფილის ფონის პირი“) — სოფელი ირლანდიაში, მდებარეობს სლაიგოს საგრაფოში, კონაქტის პროვინციაში. სოფელში მდებარეობს წმინდა ბრიგიტის ეკლესია და იგეგმება სავაჭრო ცენტრის აშენება. 2006 წლის აღწერით, ბალანატრილიკის მოსახლეობა 20 ადამიანს შეადგენდა. სლაიგოს საგრაფო ↑ A. D. Mills, 2003, A Dictionary of British Place-Names, Oxford University Press ↑ Jason Rooney.2010, Hidden Knowledge
ბალინაფადი

ბალინაფადი (ინგლ. Ballinafad; ირლ. Béal an Átha Fada, „გრძელი ფონის პირი“) — სოფელი ირლანდიაში, მდებარეობს სლაიგოს საგრაფოში, კონაქტის პროვინციაში. ბალინაფადში დაიბადა ჩილეს გუბერნატორი და პერუს მეფის ნაცვალი ამბროს ო'ჰიგინსი, ბერნარდო ო'ჰიგინსის მამა. სლაიგოს საგრაფო
ბალინტოგერი

ბალინტოგერი (ინგლ. Ballintogher; ირლ. Baile an Tóchair) — სოფელი ირლანდიაში, მდებარეობს სლაიგოს საგრაფოში, კონაქტის პროვინციაში. ქალაქ სლაიგოდან დაშორებულია 8 კილომეტრით სამხრეთ-აღმოსავლეთით. 2006 წლის აღწერით, ბალინტოგერის მოსახლეობა 182 ადამიანს შეადგენდა. სლაიგოს საგრაფო ↑ Census 2006 – Volume 1 – Population Classified by Area (PDF). Central Statistics Office Census 2006 Reports. Central Statistics Office Ireland (April 2007). ციტირების თარიღი: 2011-06-27. ↑ Baile an Tóchair / Ballintogher. Government of Ireland. ციტირების თარიღი: 27 June 2011.
ბალისადარი

ბალისადარი (ინგლ. Ballysadare; ირლ. Baile Easa Dara, „მუხის ჩანჩქერების დასახლება“) — სოფელი ირლანდიაში, მდებარეობს სლაიგოს საგრაფოს სამხრეთ-დასავლეთ ნაწილში, კონაქტის პროვინციაში. ქალაქ სლაიგოდან დაშორებულია 7 კილომეტრით, სამხრეთით. 2011 წლის აღწერით, ბალისადარის მოსახლეობა 1344 ადამიანს შეადგენდა. სლაიგოს საგრაფო ვიკისაწყობში არის გვერდი თემაზე: ბალისადარი
ბელტრა

ბელტრა (ინგლ. Beltra; ირლ. Béal Trá, „შესართავის ნაპირი“) — სოფელი ირლანდიაში, მდებარეობს სლაიგოს საგრაფოში, კონაქტის პროვინციაში. ბელტრაში ყოველწლიურად, სექტემბერში იმართება სასოფლისმეურნეო გამოფენა. სლაიგოს საგრაფო